钦定古今图书集成/理学汇编/文学典/第099卷 > 方太古
## 钦定古今图书集成/理学汇编/文学典/第099卷 > 方太古

按《明外史》本传：“太古，字元素，兰谿人。少受经于同邑
章懋。年十八，走粤东谒陈献章，归而废经生业，专志
攻诗。寻往吊献章，遂纵游名山川，过吴门，与杨循吉、
沈周都穆、文徵明及孙一元辈为诗酒社。既而入闽，
有举人林埜者，一见莫逆，作《锦囊十咏》赠之。一时名
人若林瀚、林俊之属，咸相引重。晚好黄白术，归隐金”
华解石山，即晋徐仙炼丹处也。给楼真楼居之九年，
老乃返。寒溪故里，自号寒溪子。监司及郡县长吏多
造卢致敬。其为人负气，高自位置，性迂缓，好洁，作诗
颇类郊、岛，大率感时愤俗之意为多。